Karl Leichter

Karl Leichter (13. oktoober 1902 Näpi küla, Sõmeru vald – 7. märts 1987 Tallinn) oli eesti muusikateadlane ja -kriitik.

Ta lõpetas 1929. aastal Tartu Kõrgema Muusikakooli muusikateooria ja kompositsiooni erialal (Heino Elleri klassis) ning 1931. aastal Tartu Ülikooli filosoofiateaduskonna. Aastatel 1929–1931 töötas ta Eesti Rahvaluule Arhiivis, aastatel 1936–1938 oli Helsingis ja Stockholmis Eesti Rahva Muuseumi stipendiaat. 

Ta toimetas Eesti Kultuurkapitali helikunsti sihtkapitali väljaandeid ja kirjutas muu hulgas Mart Saarest.

Muusikakriitikuna oli ta Heino Elleri koolkonna esindaja.

Isiklikku
Tema abikaasa Laine Leichter oli tšellist ja tšellopedagoog.

 Teosed 

 Karl Leichter. Suurmeeste elulood: Richard Wagner – uute kunsti-ideaalide taotleja. Eesti Kirjanduse Seltsi Kirjastus, Tartu 1934
 Karl Leichter (koostanud Maris Kirme). Keset muusikat. Eesti Mõttelugu, nr 14, 1997. ISBN: 9985821866

Välislingid

Kategooria:Eesti muusikateadlased
Kategooria:Metsakalmistule maetud
Kategooria:Sündinud 1902
Kategooria:Surnud 1987